Danfermlinas

Danfermlinas – miestas Faife, Škotijoje, yra aukštumose, 5 km nuo šiaurinio Forto deltos kranto. Tai buvusi Škotijos sostinė, kurioje buvo karaliaus rūmai, ir svarbus bažnytinis centras.

Žymūs žmonės

Danfermlino vienuolyne palaidota daug žymių monarchų, tarp jų Robertas I ir Šventoji Margarita. Vienuolyno liekanos yra svarbus turistinis objektas. Jam priklauso ir Danfermlino karališkieji rūmai, kuriuose gimė Karolis I. Robert Henryson, vienas svarbiausių Škotijos poetų, irgi susijęs su vienuolynu.

Nuo XX a. svarbiausias iš Danfermlino kilęs asmuo buvo pramonininkas, verslininkas ir filantropas Andrew Carnegie. Jis daug prisidėjo atnaujinant miestą. Jo palikimas matomas ir dabar.

Įžymybės:
 Stuart Adamson, roko gitaristas, grojo The Skids, vėliau Big Country lyderis.
 Ian Anderson, (gimė 1947 rugpjūčio 10 d.) dainininkas, progresyvaus roko grupės Jethro Tull lyderis.
 John Burnside, poetas ir rašytojas, gimė 1955 m. kovo 19 d.
 Andrew Carnegie, (1835–1919 m.), vienas didžiausių miesto rėmėjų. Savo gimtam miestui jis davė nemokamą biblioteką ir viešas pirtis. 1903 m. jis miestui atidavė Pitenkryfo parką and Gleną bei obligacijų, kurių pelnas turėjo išlaikyti parką, remti teatrą ir mokslo ir meno parodas.
 Manny Charlton (gimė 1941 m. liepos 25 d.) muzikantas, labiausiai žinomas kaip škotų sunkaus roko grupės Nazareth gitaristas ir prodiuseris.
 Kenneth Cranham (gimė 1944 m. gruodžio 12 d.), žymus teatro ir kino aktorius.
 Karolis I (1600 m. lapkričio 19 d. – 1649 m. sausio 30 d.), Anglijos, Škotijos ir Airijos karalius.
 Barbara Dickson (1947-), dainininkė.
 David Ferguson (apie 1533-1598 m.), dvasininkas, išleidęs pirmą škotiškų posakių knygą (1641 m.).
 John Forbes (1707 m. rugsėjo 5 d. – 1759 m. kovo 11 d.), Prancūzų ir indėnų karo generolas, kuris išlaisvino Duquesne fortą ir įkūrė Pitsburgą, Pensilvanija, JAV.
 Robert Gilfillan (1798–1850), poetas.
 Jim Greenwood, regbio žaidėjas
 Robert Henryson (apie 1430-1500 m.), vienas svarbiausių Škotijos poetų. Jo poezija tiksliai vaizduoja kasdienį gyvenimą ir to meto kalbą, tad tai svarbus istorinis šaltinis.
 Richard Jobson, muzikantas ir TV žvaigždė.
 Billy Liddell (1922 m. sausio 10 d. – 2001 m. liepos 3 d.), Škotijos futbolininkas visą karjerą žaidęs Liverpool F.C..
 Joseph Noel Paton (1821–1901 m.), dailininkas ir poetas.
 John Row (1568–1646 m.), bažnyčios istorikas.
 Moira Shearer (1926–2006 m.), baleto šokėja ir aktorė.

Futbolas 
 Dunfermline Athletic FC

Miestai partneriai 
  Logronjas, Ispanija
  Sarasota, Florida
  Trondheimas, Norvegija (nuo 1945 m.)
  Vilhelmshafenas, Vokietija
  Viši, Prancūzija
  Albufeira, Portugalija

Išnašos 

Škotijos miestai